شەفەق نیوز/ سیناتۆر کۆماری ناودیار لیندسی گڕاهام وت: ئەوەسا
ئەمریکا جاریگ تر داگیر ئەفغانستان کەێد، لەکاتی کردوەگەی وەرینی لە عراق و سوریا،
چوینکە دەسناین تاڵیبان لەبانی ئەوەسا کەێدەی پەنای ئارامیگ ئەرا توندڕەوەیل ئیسلامی.
لە چەوپیکەفتنیگ وەگەرد دەزگای ئیزگەی بەریتانی «بی بی سی»
گراهام وت: تاڵیبان ئەوەسا پەتای ئارامیگ دەێدە قاعیدە کەتەنا وە دراوردنمان لە خوەرهەڵات
ناوڕاس دیرێد، و تەمای پەلامارمان دیرێد لەوەر شیوەی ژیانمان، ئەوەسا دووارە ئەرا ئەفغانستان
گلەوخوەیمن هەکاتی عراق و سوریا..
هەنای پێشکەشکار بەڕنامە بەریتانیەگە زوور لە پرسیارەگەی
کرد ک ئایا ئەگەر وەڕاسی بڕوا دیرێد ک ئەمریکا دووارە سەربازیەیلی وەی نزیکە وەرەو
ئەفغانستان گلەو دەێد؟، گڕاهام وت: بایەتە ئەوە بکەیمن، چوینکە رخەگە گبەو بوود.
سیناتۆرەگە وتیش؛ ئەڕا چە وەرەو سوریا و عراق گلەو خواردیمن؟
ئەڕا چە ئمڕوو ٥ هەزار سەرباز لە عراق دیریمن؟ بەرزەوبوین رژیم خەلافەت و گردەوکردن
هێزەیل لە دەیشت عراق ئەمریکیەیلە کوشت، چوینکە فەڕەنسیەیلە کوشت و پەلامار بەریتانیەیلە
دا.
